armvectores/hy_wikipedia_2023 huggingface dataset:
Նոյեմբերի 15

Նոյեմբերի 15, տարվա 319-րդ (320-րդ նահանջ տարիներում) օրն է։

Տարվա ավարտին մնում է 46 օր։


== Դեպքեր ==
1889թ-  Բրազիլիայի անկախության օր


== Ծնունդներ ==
Էվան Ադամս
Դոյնա Ալդյա-Տեոդորովիչ
Ալբերտ Անդո
Արթուր Աֆրիկյան
Էնրիկո Բալդինի
Դանիել Բարենբոյմ
Լազար Բիչերախով
Յարոսլավա Բլաժկովա
Թինա Բլաու
Դալջիետ Կաուր Բհանոտ
Բյոռն Բյոռնսոն
Ժերոմ Բոնապարտ
Ալեքսանդր Բորտնիկով
Կատարինա Բուլատովիչ
Ռենե Գենոն
Գուա (շիմպանզե)
Յուլի Դանիել
Պաուլո Դիբալա
Նոյեմզար Եղիազարյան
Մինաս Զաքարյան
Սենիե Զոգու
Ժակ Ռենե Էբեր
Էդեր
Իլդիկո Էնյեդի
Գաբի Էսպինո
Կարլ-Էնթոնի Թաունս
Գրիշա Իսախանյան
Վիրժինի Լեդուայեն
Անի Ֆրիդ Լինգստադ
Խոսե Խոակին Ֆեռնանդես դե Լիսարդի
Սյուզաննա Լոթար
Արդվարդ Կանայան (ճարտարապետ)
Ռոբերտո Կավալի
Վենիամին Կիսիլևսկի
Վասիլե Կոնտա
Վիկտոր Կոչևսկի
Գերհարդ Հաուպտման
Վիլյամ Ավերել Հարիման
Ուիլյամ Հերշել
Աիդա Հովհաննիսյան
Արտաշես Հովհաննիսյան (ռեժիսոր)
Հովհաննես Հովհաննիսյան (բժիշկ)
Բեյմբեթ Մայլին
Մանուել II (Պորտուգալիայի թագավոր)
Աբրահամ Մանուկյան
Ֆելիպե Մատեու ի Լյոպիս
Հրաչյա Մարգարյան
Ռուբեն Մարուխյան
Մինամի Մինեգիսի
Ստեփան Մինասյան
Գրիգոր Մխիթարյան
Պավել Մոչալով
Մոտեյուս Շումաուսկաս
Օսիպ Պետրով
Արտավազդ Պերպերյան
Կամսար Սարգսյան
Ալեքսեյ Սերով
Տիյտ Սոկ
Ռենդի Սևիջ
Շեյլին Վուդլի
Ուիլյամ Փիտ Ավագ
Քիթի Բրաքնել
Քևին Վիմեր
Լիլի Օլդրիջ
Խոսե Կառլոս Օրտիս
Ջորջիա Օ’Քիֆ
Ֆրանչեսկո Ռոզի


== Մահեր ==
Գալուստ Ադոնց
Թորոս Ազատյան
Ալբերտ Մեծ
Սերգեյ Ամմոսով
Լայոնել Բերիմոր
Ժան Գաբեն
Գուրգեն Գաբրիելյան (գրող)
Էդդի Գերերո
Քրիստոֆ Վիլիբալդ Գլյուկ
Ելենա Գոգոլևա
Հանս Քրիստիան Գրամ
Վիլլի Գրինբերգ
Էմիլ Դյուրկհեյմ
Յոհան Կեպլեր
Յան Ամոս Կոմենսկի
Կոստանդին VIII
Գերասիմ Ղազանչյան
Կոնստանտին Մալխասյան
Նիկոլետտա Մակիավելլի
Դմիտրի Մամին-Սիբիրյակ
Հարություն Մկրտչյան (գրող)
Մուստաֆա IV
Անդրեյ Շտոգարենկո
Էտտորե Ջաննինի
Սաթթար Խան
Ժան Բատիստ Սեյ
Հենրիկ Սենկևիչ
Իվան Սեչենով
Վլադիմիր Վենգերով
Ալֆրեդ Վեռներ
Չառլզ Թոմսոն Ռիս Վիլսոն
Կարեն Տեր-Մարտիրոսյան
Ցի Սի կայսրուհի


== Տոներ ==
Հայ Ասպետության տոն. այս օրը 1256 թ. Հայոց Արքա Հեթումը ասպետացրեց («ձիավորեցրեց») իր որդի Լևոն արքայազնին
Յակովլևկա (գյուղ, Լիպեցկի շրջան)

Անվան այլ կիրառումների համար տե՛ս՝ ՅակովլևկաՅակովլևկա (ռուս.՝ Яковлевка), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսինովկա (այլ կիրառումներ)

Օսինովկա, կարող է վերաբերել՝

Օսինովկա - գյուղ Ռուսաստանի Բաշկորտոստան հանրապետության Բիրսկի շրջանի կազմում։
Օսինովկա - գյուղ Ռուսաստանի Լենինգրադի մարզի Վիբորգսկի շրջանի կազմում։
Օսինովկա - գյուղ Ռուսաստանի Պրիմորիեի երկրամասի Միխայլովսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Վելիժսկի շրջանի կազմում։
Օսինովկա - գյուղ Ռուսաստանի Սմոլենսկի մարզի Վելիժսկի շրջանի կազմում։
Օսինովկա - գյուղ Ուկրաինայի Չեռնիգովի մարզի Բախմաչի շրջանում
Օսինովկա - գետ Ռուսաստանում, հոսում է Դարովսկի շրջանում, Կիրովի մարզում: Գետաբերանը տեղակայված է Վոլմանգա գետի աջ ափին
Օսինովկա - գետ Ռուսաստանում, հոսում է Օմուտինսկի շրջանում, Կիրովի մարզում: Գետաբերանը տեղակայված է Վյատկա գետի աջ ափին
Օսինովկա - գետ Ռուսաստանում, հոսում է Կեմերովոյի մարզում։ Գետաբերանը տեղակայված է Չերնովոյ Նարիկ գետի ձախ ափին
Անջիվա

Անջիվա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դերգաչևկա (գյուղ, Ստերլիտամակսկի շրջան)

Դերգաչևկա (ռուս.՝ Дергачевка, բաշկիրերեն՝ Дергачевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 357 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիսլյակի (գյուղ, Դեմիդովսկի շրջան)

Անվան այլ կիրառումների համար տե՛ս՝ ԿիսլյակիԿիսլյակի (ռուս.՝ Кисляки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(21750) Տարտակահաշի

(21750) Տարտակահաշի, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21750) Տարտակահաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բառուելո դե Սանտուլյան

Բառուելո դե Սանտուլյան (իսպ.՝ Barruelo de Santullán) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Մոնատանիա Պալենտինա շրջանում։ Տարածքը կազմում է 53.3 կմ2։ Բնակչությունը՝ 1479 մարդ (2010 թվականի տվյալներով)։ Հեռովորությունը պրովինցիայի վարչական կենտրոնից 113 կմ։


== Արտաքին հղումներ ==
Web del Ayuntamiento
Polígono Industrial de Barruelo de Santullán Archived 2008-04-08 at the Wayback Machine.
Programa Vivo mi Pueblo y Censo Provincial de Suelo y Vivienda. Archived 2007-05-20 at the Wayback Machine.
Programa Vida y Calidad. Archived 2008-02-04 at the Wayback Machine.
La Tejeda de Tosande.
Ձագ (գյուղ)

Ձագ (քարտեզում նշվում է նաև Զաք), գյուղ, որը գոյություն է ունեցել պատմական Կոտայք գավառում։ Գյուղի տարածքը ներկայումս գտնվում է Աբովյան քաղաքի վարչական տարածքում։


== Պատմություն ==
Արևելյան Հայաստանի Ռուսական կայսրության կազմում գտնվելու ժամանակաշրջանում, բնակավայրը տարածքային առումով գտնվել է Երևանի նահանգի Նոր Բայազետի գավառի վարչական տարածքում։ Ըստ ավանդության՝ գյուղը պատկանել է պարսիկ Սուրգանին, որը 7-րդ դարում տեղափոխվել էր Հայաստան, որտեղ, վերցնելով Դավիթ անունը, ընդունել է քրիստոնեություն։ 693 թվականին նա գազանաբար սպանվել է քրիստոնեական կրոնի համար։ 9-րդ դարի սկզբին նույն գյուղում ծնվել է ամենայն հայոց կաթողիկոս Զաքարիա Ա Ձագեցին։ Ինչպես նշվում է 1865 թվականին հրատարակված «Ռուսական կայսրության աշխարհագրական-վիճակագրական բառարանում»՝ գյուղում, այդ պահին, եղել է հայկական ավերված եկեղեցի։ 1908 թվականի «Կովկասյան օրացույցում» նշված է, որ «Զաք» անունը կրող գյուղում հայ բնակչության թիվը կազմում է 520։


== Հայտնի բնակիչներ ==
Զաքարիա Ա Ձագեցի (9-րդ դարի սկզիբ — 876/77 թվականներ)- Ամենայն հայոց կաթողիկոս։


== Ծանոթագրություններ ==
Ալբերտ Աղանով

Ալբերտ Վարդանի Աղանով (ապրիլի 21, 1941(1941-04-21), Ունդուրխան, Ուվս, Մոնղոլիա), խորհրդահայ ֆիզիկոս, ֆիզքիմիկոս։ Քիմիական գիտությունների դոկտոր (1986), պրոֆեսոր (1986): Թաթարստանի գիտության վաստակավոր գործիչ (1996): «Новости ЯМР в письмах» տեղեկագրի գլխավոր խմբագիր։ Ռուսաստանի Բնական գիտությունների ակադեմիայի ակադեմիկոս (1996)։ ԱՊՀ միջուկային մագնիսական ռեզոնանսային սպեկտրոսկոպիստների ասոցիացիայի կազմակերպիչներից և փոխնախագահ։ «NMR- ի նորությունները նամակներում» տեղեկագրի խմբագիր։ Թաթարստանի Հանրապետության վաստակավոր գիտնական։ ԽՍՀՄ բարձրագույն կրթության նախարարության մրցանակի դափնեկիր (1971):


== Կենսագրություն ==
Ալբերտ Աղանովը ծնվել է 1941 թվականի ապրիլի 21-ին, Ունդուրխան քաղաքում (Մոնղոլիա)։ 1963 թվականին ավարտել է Կազանի համալսարանի ֆիզիկայի ֆակուլտետը։ 1966 թվականից աշխատում է Կազանի համալսարանի ֆիզիկայի ֆակուլտետում։ 1985-1991 թվականներին եղել է ընդհանուր ֆիզիկայի ամբիոնի վարիչ, 1991 թվականից՝ դեկան, միաժամանակ միջուկային մագնիսական ռեզոնանսի (ՄՄՌ) լաբորատորիայի գիտական ղեկավար, ԱՊՀ երկրների միջուկային մագնիսական ռեզոնանսի սպեկտրասոպիստների ընկերության փոխնախագահ, «Новости ЯМР в письмах» տեղեկագրի գլխավոր խմբագիր։
Աշխատանքները վերաբերում են մոլեկուլային սպեկտրաչափության և դինամիկայի, տարբեր ֆազային վիճակներում գտնվող օրգանական մոլեկուլների և նրանց կոմպլեքսների դինամիկական ՄՄՌ սպեկտրաչափությանը, քիմիական կապերի մագնիսական հատկություններին։


== Անդամակցություն ==
ՌԴ բնական ԳԱ անդամ (2000)
Ռուսաստանի Դաշնության Բարձրագույն կրթության նախարարության ենթակայության «Ֆիզիկա» ուսումնամեթոդական ասոցիացիայի նախագահության անդամ


== Պարգևներ ==
ԽՍՀՄ բարձրագույն և միջնակարգ մասնագիտական կրթության նախարարության մրցանակ (1971)
Թաթարստանի գիտության վաստակավոր գործիչ (1996)
ՌԴ նախագահի պետական թոշակ (2000)


== Երկեր ==
Новые аспекты применения ЯМР в исследовании процессов обмена, "Успехи химии", 1985, т. 54, вып. (համահեղինակ).
Физика вокруг нас. Качественные задачи по физике, 3 изд., М., 1998 (համահեղինակ).
Conformational Analisis of MNCB (MBNC) Esters and Amides: Promisig Chiral Reagents for Stereoselective Applications Tetraedron, 55, 1999 (համահեղինակ).


== Ծանոթագրություններ ==
Քվանտային գեներատոր

Քվանտային գեներատոր, ատոմների և մոլեկուլների հարկադրական ճառագայթման վրա հիմնված ԷՄ ճառագայթման աղբյուրների ընդհանուր անվանում։ Կախված այն բանից, թե ինչ երկարությամբ ալիք է ճառագայթում քվանտային գեներատորը, այն կարող է տարբեր կերպ անվանվել՝

լազեր (օպտիկական տիրույթ);
մազեր (միկրոլաիքային տիրույթ);
ռազեր (ռենտգենյան տիրույթ);
գազեր (գամմա ճառագայթման տիրույթ)։


== Ստեղծման պատմություն ==
Քվանտային գեներատորի աշխատանքը հիմնված է դեռևս Այնշթայնի կողմից առաջարկված հարկադրական ճառագայթման վրա։ Երբ քվանտային համակարգը գրգռված է և միաժամանակ առկա է քվանտային անցմանը համապատասխան հաճախությամբ ճառագայթում, ցածր էներգիական մակարդակ անցման հավանականությունը արդեն առկա ճառագայթման ֆոտոնների խտությանը համեմատական մեծանում է։ Այս պայմաններում քվանտային գեներատորի ստեղծման գաղափարը պատկանում է սովետական ֆիզիկոս Վալենտին Ֆաբրիկանտին (1940-ական թվականների վերջ)։
1-ին մազերը ամոնիակի մոլեկուլների վրա միաժամանակ իրարից անկախ ստեղծել են ԽՍՀՄ գիտությունների ակադեմիայի ֆիզիկական ինստիտուտում Նիկոլայ Բասովն ու Ալեքսանդր Պրոխորովը և կոլումբիական համալսարանում Չարլզ Տաունսն իր աշխատակիցների հետ։
1954 թվականին նրանց այս աշխատանքի համար շնորհվել է ֆիզիկայի նոբելյան մրցանակ։


== Գրականություն ==
Ландсберг Г.С. Элементарный учебник физики. Том 3. Колебания и волны. Оптика. Атомная и ядерная физика. - 1985.
Херман Й., Вильгельми Б. "Лазеры для генерации сверхкоротких световых импульсов" - 1986.
Փառք աշխատանքին (հուշարձան)

Փառք աշխատանքին (առավել հայտնի է Բանվորի արձան անվանումով), հուշարձան, որ գտնվել է Երևանի Շենգավիթ վարչական շրջանում։ ՀԽՍՀ ժողովրդական նկարիչ, արվեստի վաստակավոր գործիչ, քանդակագործ Արա Հարությունյանի աշխատանքներից է։


== Պատմություն ==
Փառք աշխատանքին հուշարձանը Արա Հարությունյանի վերջին մոնումենտալ գործերից է։ Բացվել է 1982 թ. Երևանի Շենգավիթ վարչական շրջանում՝ մետրոպոլիտենի «Գործարանային» կայարանի հարակից հրապարակում։
Հետագայում հրապարակը ժողովրդի շրջանում ստացել է «Բանվորի արձանի հրապարակ» անվանումը և անգամ արձանի ապամոնտաժումից հետո շարունակվում է կոչվել այդպես։ 
Թուջե արձանը, ըստ հեղինակի, ներկայացնում է հայ աշխատավորի կերպարը, որը քայլում է դեպի Արևմտյան Հայաստան։ Այն ուներ ուրույն ծավալային և գեղարվեստական լուծումներ։ 
1997 թվականին 11-մետրանոց արձանը, որ ժողովրդի շրջանում ավելի հայտնի էր որպես «բանվորի արձան», ապամոնտաժվեց և մասնատվեց։ Ստեղծագործության վերջնական ճակատագիրը մինչև օրս հայտնի չէ։
Արա Հարությունյանը պատահական է իմացել արձանի ապամոնտաժման և ոչնչացման մասին լուրը և չի հասցրել ոչինչ ձեռնարկել։ Հետագայում այս հանգամանքը ծանր է անդրադարձել նրա առողջության վրա։
Խորհրդային կարգերի տապալումից և Հայաստանի անկախացումից հետո մարդկանց շրջանում ձևավորված հակակրանքը դեպի կոմունիստական որակվող գրեթե ցանկացած բանի նկատմամբ հանգեցրեց մշակութային բազմաթիվ հուշարձանների, այդ թվում նաև Բանվորի արձանի ոչնչացմանը։
2004 թ․ բանվորի արձանի տապալումից և անհետացումից 7 տարի անց մի խումբ մարդիկ սկսեցին փնտրել այն։ Որոշ ժամանակ անց մասնատված արձանը գտնվեց Շենգավիթի գործարաններից մեկի տարածքում, դրանից հետո չպարզված հանգամանքներում արձանի մասերը տեղափոխվել էին մասնավոր տարածք։ Ամբողջական արձանից պահպանվել են իրարից անջատված գլուխը, ձեռքերը, բռունցքը, ոտքերը, կոշիկն ու իրանի հետևի հատվածը։
2011 թ․ «Արտ լաբորատորիա» արվեստագետների միավորումը Երևանի մետրոպոլիտենի «Գործարանային» կայարանի հարակից պատին փակցրեց արձանի պաստառը՝ փորձելով այդկերպ մարդկանց հիշողության մեջ պահպանել Բանվորի արձանը։
2022 թ․ հունիսի 1-ին Հայաստանի ազգային պատկերասրահում բացվեց «Բանվորի արձանը․ Post Scriptum» ցուցահանդեսը, որի ժամանակ առաջին անգամ ցուցադրվեց արձանի գլուխն ու բռունցքը։


== Մեջբերումներ ==
Արա Հարությունյանը, անդրադառնալով արձանի ոչնչացմանը, ասել է հետևյալը.

ХХ դարի ականվոր արվեստաբան  Վ. Ցելտները գրել է.


== Ծանոթագրություններ ==


== Արտաքին հղումներ ==
Տապալված հերոսը։ Մի հուշարձանի պատմություն
Մցխեթոբա

Մցխեթոբա, Սվետիցխովլոբա, Խիտոնի տոն (վրաց.՝ კვართისა საუფლოჲსა და სვეტისა ღმრთივბრწყინვალისა და მირონმდინარისა)՝ պետական քրիստոնեական տոն Վրաստանում։ Այս տոնն ամեն տարի հանդիսավոր կերպով նշվում է Մցխեթա քաղաքի Սվետիցխովելի մայր եկեղեցում։ Տոնի կազմակերպիչը հանդիսանում է վրաց ուղղափառ եկեղեցին։
Տոնը սովորաբար անցկացվում է աշնանը՝ մասնավորապես հոկտեմբերի 14-ին։ Տոնակատարությունը նվիրված է Սուրբ Միրիանին և Նանային։


== Պատմություն ==
Լեգենդի համաձայն, Հիսուս Քրիստոսինը վրացի հրեաների հետ միասին գնացել է Վրաստան։ Այդ վրացիներն էին Էլիոզոմը և Լոնգինոզոմը։ Հետագայում այդ վրացիները ներկա են գտնվում Հիսուս Քրիստոսի խաչելությանը և մահից առաջ Քրիստոսի թիկնոցի մի հատված վերցնում իրենց հետ։ Նրանք այդ թիկնոցը պահում էին հողի մեջ և մի օր այդ տեղում աճում է ծառ։
4-րդ դարում Իբերիայի թագավոր Միրիան III-ը որոշում է կտրել այդ ծառը և դրա տեղում կառուցել վրացական ուղղափառ եկեղեցի։ Ոչ ոքին չի հաջողվում թաղված թիկնոցի վրա տաճարի յոթ սյուները տեղափոխել։ Իբերիայի թագավորը աղոթում է, որպեսզի կարողանա կառուցել այդ եկեղեցին և այս տեղում է կառուցվում Սվետիցխովելի տաճարը։
1991 թվականին Վրաստանի անկախության վերականգնումից հետո այս տոնը դարձավ ոչ աշխատանքային օր։


== Գրականություն ==
სოხაძე, ა., Վրացական խորհրդային հանրագիտարան, գլուխ 7, էջ 258. Թբիլիսի, 1984


== Արտաքին հղումներ ==
Սվետիցխովլոբա(չաշխատող հղում), www.orthodoxy.ge
Վրացական պետական տոներ – Մցխեթոբա(չաշխատող հղում)
Ավրամենկովո (գյուղ, Ռոմնիի շրջան)

Ավրամենկովո (ուկրաիներեն՝ Авраменкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Ավրամենկովո գյուղում բնակվում էր 148 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլյանովսկի շրջան

Անվան այլ կիրառումների համար տե՛ս՝ Ուլյանովսկի շրջան (այլ կիրառումներ)Ուլյանովսկի շրջան (ռուս.՝ Ульяновский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Իշեևկա։


== Աշխարհագրություն ==
Շրջանի տարածքի մակերեսը կազմում է 1273 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 36695 մարդ։ Բնակչության խտությունը կազմում էր 28,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջերմուկ-Իլիջե

Ջերմուկ-Իլիջե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
4 of a Kind

4 of a Kind, ամերիկյան D.R.I. քրոսովեր թրեշ խմբի չորրորդ ստուդիական ալբոմը, թողարկված՝ 1988 թվականին։


== Երգացանկ ==
«All for Nothing» ֊ 3:56
«Manifest Destiny» ֊ 2:38
«Gone Too Long» ֊ 2:20
«Do the Dream» ֊ 2:36
«Shut-Up!» ֊ 2:47
«Modern World» ֊ 4:22
«Think for Yourself» ֊ 4:43
«Slumlord» ֊ 1:53
«Dead in a Ditch» ֊ 0:49
«Suit and Tie Guy» ֊ 3:44
«Man Unkind» ֊ 5:29


== Ձայնագրման մասնակիցներ ==
Սպայկ Քեսիդի ֊ կիթառ
Քուրտ Բրեհտ ֊ վոկալ
Ֆելիքս Գրֆին ֊ հարվածային գործիքներ
Ջոշ Պեպի ֊ բաս


== Արտաքին հղումներ ==
Տեղեկություններ ալբոմի մասին Metal Archives կայքում
4 of a Kind Allmusic կայքում
Տերա (Պաֆոսի շրջան)

Անվան այլ կիրառումների համար տե՛ս՝ Տերա (այլ կիրառումներ)Տերա, (հուն․՝ Τέρρα) գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 36-40 մարդ։ Տեղակայված է Կրիտու Տերա գյուղից 1 կմ դեպի հյուսիս։ 1973 թվականին գյուղում ապրում էին մոտ 329 թուրք կիպրացիներ, այժմ գյուղում ապրում են միայն հույն կիպրացիներ։


== Ժողովրդագրություն ==


== Ծանոթագրություններ ==


== Աղբյուրներ ==
Terra, Cyprus (անգլ.)
Հենրի Լինչ

Հենրի Ֆինիս Բլոս Լինչ (անգլ.՝ Henry Finnis Blosse (H. F. B.) Lynch, ապրիլի 18, 1862(1862-04-18), Լոնդոն, Մեծ Բրիտանիայի և Իռլանդիայի միացյալ թագավորություն - նոյեմբերի 24, 1913(1913-11-24), Կալե), անգլիացի հայագետ, աշխարհագետ, ճանապարհորդ, հասարակական-քաղաքական գործիչ։ 
Իռլանդական ազնվական տոհմից (տատը սեբաստացի հայուհի)։
Հայաստան կատարած երկու ճանապարհորդությունների (1893-1894, 1898) ժամանակ հավաքած նյութերի հիման վրա գրել է լայն ճանաչում գտած «Հայաստան» աշխատությունը (1901, հայերեն համառոտ թարգմանություն՝ 1913-1914), որը կազմված է երկու հատորից «Ռուսական Հայաստան» և «Տաճկահայաստան»։ Աշխատությունը պարունակում է արժեքավոր տեղեկություններ Հայաստանի պատմության, աշխարհագրության. ժողովրդագրության, հայ բանահյուսության վերաբերյալ, վիճակագրական նյութեր։ Լինչը փորձել է ամեն կերպ ցույց տալ, որ ցարական և թուրքական կառավարությունները վարում են հետադիմական քաղաքականություն Հայաստանում, հալածում հայերին, հայ եկեղեցին և հայոց լեզուն։
Լինչը հետաքրքրվել է նաև Հայկական հարցով։ Լինելով անգլիական պառլամենտի անդամ (1906-1910 թթ․)՝ քննադատել է արտգործնախարար Է. Գրեյի քաղաքականությունը, հանդես եկել հայ ժողովրդի իրավունքների պաշտպանությամբ։ Մահից ոչ շատ առաջ անգլիական մամուլում հրապարակել է «Բաց նամակ»՝ հայկական բարենորոգումների վերաբերյալ։ 
Մահացել է 1913 թվականին՝ թոքաբորբից։ Ամուսնացած չի եղել։  


== Աշխատություններ ==
Հայաստան, ճամփորդություններ և ուսումնասիրություններ, «Ռուսական Հայաստան», (1901), հատոր 1
Հայաստան, ճամփորդություններ և ուսումնասիրություններ, «Տաճկահայաստան», (1901), հատոր 2Армения։ очерки и этюды, т. 1-2 Тифлис, 1910.


== Ծանոթագրություններ ==
(9620) Էրիկայդլ

(9620) Էրիկայդլ (անգլ.՝ Ericidle), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,250567 ա. մ., առավելագույնը մոտենում է 1,9013 ա. մ. հեռավորության վրա և հեռանում 2,5999 ա. մ.։ Արեգակի շուրջ մեկ ամբողջական պտույտ է կատարում 1233,21 երկրային օրվա ընթացքում, իր ուղեծրով շարժվելով միջինում 0,291921 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9620) Էրիկայդլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բետանսոս (քաղաք)

Բետանսոս (իսպ.՝ Betanzos), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բետանոս շրջանի կազմի մեջ։ Տարածքը՝ 24,3 կմ2։ Բնակչությունը՝ 13673 (2010)։ Հեռավորությունը պրովինցիայի վարչական կենտրոնից՝ 23 կմ։


== Արտաքին հղումներ ==
Պաշտոնական կայք
Excelentísimo Ayuntamiento de Betanzos
Cronista Oficial de Betanzos
BetanzosVirtual, guía interactiva de la ciudad
Betanzos en MP3 - Audioguías Turísticas Archived 2008-02-18 at the Wayback Machine.
Weblog de Betanzos Archived 2008-05-17 at the Wayback Machine.
Vicent Ferrer en el campo de concentración de Betanzos(չաշխատող հղում)
Սպիտակ լեգեոն

Սպիտակ լեգեոն (վրաց.՝ თეთრი ლეგიონი), վրացական անկանոն զինված խմբավորում, որը մասնակցել է աբխազական հակամարտությանը։ Այն դիվերսիոն գործողություններ է իրականացրել Աբխազիայում։ 1995 թվականին Աբխազիայի տարածքից վրացական կանոնավոր զիված ստորաբաժանումների դուրս բերումից հետո Սուխումիի կառավարության դեմ շարունակել է պարտիզանական պատերազմ։ 1998 թվականին մասնակցել է աբխազական վեցօրյա պատերազմին։ 2005 թվականին լուծարվել է։ Ռազմական կազմակերպության ղեկավարը Զուրաբ Սամուշիան էր։
2005 թվականին Զուրաբ Սամուշիան հայտարարել էր, որ պատրաստվում են վերսկսել ռազմական գործողություններն Աբխազիայում։ 2008 թվականին նա իրենց գլխավոր թիրախ հռչակեց Ռուսաստանի Դաշնության Սոչի քաղաքում 2014 թվականին նախատեսված Ձմեռային օլիմպիական խաղերը։ Ներկա դրությամբ Ռուսաստանի կողմից Աբխազիայի անկախության ճանաչումով և այնտեղ ռուսական զինված ուժերի ուժեղացված ստորաբաժանումների տեղակայումով գործնականում անհնարին է դարձել Սպիտակի լեգեոնի գործունեությունը Աբխազիայի տարածքում։


== Տես նաև ==
Վրաց-աբխազական պատերազմ (1992-1993)
Աբխազական պատերազմ (1998)
Վրաստանի զինված ուժեր


== Ծանոթագրություններ ==
Մաքսիմ Վեյգան

Մաքսիմ Վեյգան (ֆր.՝ Maxime Weygand, հունվարի 21, 1867(1867-01-21)[…], Բրյուսել, Բելգիա - հունվարի 28, 1965(1965-01-28)[…], Փարիզ), ֆրանսիական գեներալ, ֆրանսիական գիտությունների ակադեմիայի անդամ (1931 թվական)։
Մասնակցել է առաջին համաշխարհային պատերազմին, 1918 թվականի մարտից՝ Գերագույն գլխավոր հրամանատարության շտաբի պետ։ 1920—1922 թվականներին՝ լեհական բանակի ուսուցման և մատակարարման գծով ռազմական միսիայի ղեկավար Լեհաստանում։ 1930-1935-թվականներին գլխավոր շտաբի պետ, բարձրագույն ռազմական խորհրդի փոխնախագահ։ 1937 թվականին մասնակցել է կագուլյարների ֆաշիստական շարժմանը։ 1940 թվականի մայիսի 19-ից՝ Ազգային պաշտպանության շտաբի պետ և գերագույն գլխավոր հրամանատար, Ֆրանսիայի կապիտուլյացիայի կազմակերպիչներից։ 1940 թվականի հուլիս-սեպտեմբերին կառավարության ազգային պաշտպանության մինիստր, ապա կառավարության գլխավոր լիազոր Աֆրիկայում։ 1941 թվականներին համաձայնագիր է կնքել ԱՄՆ-ի հետ։ 1942—1945 թվականներին գտնվել է գերմանական ճամբարում։ Ազատագրումից հետո հանձնվել է ռազմական դատարանին, սակայն 1948 թվականին արդարացվել է։


== Ծանոթագրություններ ==
1268

1268 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1268 թվականն է, 
XIII դարի 68-րդ տարին։


== Դեպքեր ==


== Ծնունդներ ==


== Մահեր ==
Մոխովոե Բոլոտո

Մոխովոե Բոլոտո (ռուս.՝ Моховое Болото, բաշկիրերեն՝ Моховое Болото), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեեգոլդի

Ռեեգոլդի (էստ․՝ Reegoldi), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 194 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոմրյասովո

Նովոմրյասովո (ռուս.՝ Новомрясово, բաշկիրերեն՝ Яңы Мерәҫ), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռամբուլիե

Ռամբուլիե (ֆր.՝ Rambouillet), նրբագեղմ բրդամսատու ոչխարների ցեղերի խումբ։
Ռամբուլիեի առաջին ցեղը ստացվել է 19-րդ դարում Ֆրանսիայում՝ Ռամբուլիեում, Իսպանիայից ներմուծված մերինոսների տարբեր տիպերի տրամախաչումից։ Ռամբուլիե ոչխարները արտահանվել են Գերմանիա, Ավստրիա, ԱՄՆ, Հարավային Ամերիկա։
Ռամբուլիեները տարբերվում են ելակետային ցեղերից խոշորությամբ, լավ մարմնակազմով, վաղահասությամբ, բարձր մսատվությամբ, խիտ և երկար բրդով։ Խոյերի կենդանի զանգվածը՝ 80—90, իսկ մաքիներինը 50—60 կգ է։ Բրդի երկարությունը 6—7 սմ է, բարակությունը՝ 64—70 որակի։ Խոյերի բրդատվությունը՝ 8—10, մաքիներինը 5—7 կգ է։
Տատրագոմի հարսը

Տատրագոմի հարսը, Կոստան Զարյանի պոեմը, որ գրվել և հրատարակվել է 1930 թվականին։ Պոեմում պատկերված է 19-րդ դարի վերջին քառորդի և 20-րդ դարի առաջին տասնամյակի արևմտահայ իրականությունը, մասնավորապես Սասունի ու նրա բնակիչների կյանքից ու ֆիդայական պայքարից մի հատված։
Պոեմի համար հիմքում ընկած է պատմականորեն հավաստի իրադարձություն, որը հիշատակվել է դաշնակցական գործիչ Ռուբենի «Հեղափոխականի մը հիշատակները» յոթհատորյակում։ Փաստը հետևյալն է. ֆիդայու կնոջը փախցրել են քրդերը, և ֆիդայիները վրեժ են լուծել։ Այդ դեպքի գեղարվեստական վերապատմումով հեղինակը ցանկացել է փառաբանել հայդուկային շարժումը, կամ՝ հայ ժողովրդի ազգային-ազատագրական պայքարն ընդհանրապես։


== Սյուժեն ==
Պոեմը բաղկացած է 5 մասից։


=== Գյուղում հարսանիք է ===
Սանային վաղ տարիքում իր կամքին հակառակ ամուսնացնում են տատրագոմցի Հովանի հետ։ Հարսանիքի ժամանակ լուր են բերում, թե թուրքերը հարձակվել են հարևան գյուղի վրա, «աղջիկ են տանում, տավար ու նախիր. դիրքեր բռնեցեք»։ Հովանն առանց տատանվելու միանում է գյուղը պաշտպանողներին։


=== Հովանը գնում է զինվոր ===
Հաջորդ աշնանը՝ բերքահավաքի ավարտին, գյուղ են գալիս շեյխի ուղարկած հարկահավաքները և պահանջում բերքը դիզել ու տանել շեյխին։ Հովանը դժկամ հեռանում է. 
Հարկահավաքները, որ ողջ գիշեր քեֆ էին արել գյուղում, առավոտյան հեռանում են՝ տանելով բարձած սայլերն ու տավարը։ Իսկ Հովանը, առանց կնոջը հրաժեշտ տալու, գնում է քահանայի մոտ, հաղորդություն ստանում ու խնդրում Սանային օգնել հարկ եղած դեպքում. 


=== Ֆեդայիները ===
Ֆեդայիների խումբը շրջում է Սասունի լեռներում։ Խմբի առջևից քայլում է Մակար ծերունին, նրան հետևում են Սեյտոն, Ռուբենը, Մանուկ Շենըկին, գունաթափ Չոլոն, կռվազան Ախոն, Հարոն, Զավենը, Հովանը։ Վերջինս հաճախ հիշում կնոջը, սակայն նրա մասին մտածելն իսկ ուխտադրժություն է համարում։
Մի կռվի ժամանակ ֆեդայիների խումբը, բազմաթիվ թուրքեր կոտորելով, հեռանում է սարերը։ Զոհվում է միայն Մակար ծերունին։


=== Սանան ===
Սանան մնացել է միայնակ.

Սանան շարունակում է սպասել ամուսնուն ու ամեն անցորդի հարցնում է՝ լուր չունեն ֆեդայի Հովանից, սակայն ոչ ոք ոչինչ չգիտի։ Տարիներ են անցնում, Սանան այլևս ոչ ոքի չի հարցնում ամուսնու մասին, ոչ ոք նրա հետ չի խոսում. 
Վեց տարի է անցել Հովանի հեռանալուց հետո։ Մի անգամ Սանան միայնակ շրջում է անտառում։ Նրա երգը լսում է մի քուրդ երիտասարդ, ով փախցնում է Սանային։


=== Մահը ===
Գյուղում սուգ է ու ցասում, կանայք անիծում են Սանային, տղամարդիկ մտածում են, թե ինչպես մաքրեն իրենց գյուղի պատիվը, իսկ Սանան երջանիկ է քուրդ երիտասարդի հետ։ Տատրագոմցիները լուր են ուղարկում ֆեդայիներին, որոնք գտնում են քրդին, սպանում նրան ու տանում Սանային։
Ֆեդայիները Հովանին ստիպում են սպանել Սանային, որից հետո նա նետում է արյունոտ սուրն ու խելագարված վազում սարերը։


== Մեջբերումներ ==
-Ես սիրեցի... մե՞ղք է սիրել... Ես ոչ ոքի երդում չտվիմնալ այրի, մնալ մենակ, ընդմիշտ մենակ... Ես սիրեցի,
մե՞ղք է սիրել...Բուք էր դրսում։Հայոց դաժան լեռների վրա
աստվածները քայլում էին բարկացած։


== Ծանոթագրություններ ==


== Արտաքին հղումներ ==
«Տատրագոմի հարսը» պոեմը gradaran.mskh.am կայքում Archived 2014-06-29 at the Wayback Machine.
Պոեմը lib.mindiaspora.am կայքում(չաշխատող հղում)


== Գրականություն ==
Տատրագոմի հարսը։ Պոեմ, Երևան, 1965, 125էջ։
Կոստան Զարյան, Երկեր, Երևան, 1985։
Պողոս Յուսուֆյան

Պողոս Յուսուֆյան (արաբ․՝ بوغوص يوسفيان‎‎, արմտ. հայ.՝ Բողոս Յուսուֆեան, 1775, Իզմիր, Անատոլիայի էլայեթ, Օսմանյան կայսրություն - 1844, Եգիպտոս), Եգիպտոսի առևտրի և արտաքին գործերի նախարար, Մուհամմադ Ալի փաշայի քարտուղարը։


== Կենսագրություն ==
Պողոս Յուսուֆյանի ծնողները՝ Հովսեփը և Մարտան, եղել են հայ վաճառականներ Մաժաք (նույն ինքը Կեսարիա) քաղաքից։ Ավելի ուշ նրանք բնակություն են հաստատում Սմիրնա քաղաքում։ Պողոսը դառնում է նրանց ընտանիքի առաջին երեխան, ով ծնվում է 1775 թվականին։
Երիտասարդ տարիքում Պողոսը օգնել է իր մորեղբորը՝ Առաքել Աբրոյանին, ապա Զմյուռնիայում բրիտանական հյուպատոսին։ Ապա, Պողոս Յուսուֆյանը եգիպտական առաջատար առևտրի կենտրոններում ձեռք է բերել առևտրային փորձ։
1790-ական թվականներին Պողոս Բեկ Յուսուֆյանը դառնում է Ռոսետտե քաղաքի մաքսային գործերի պետը։ Պողոս Յուսուֆյանը եղել է Մուհամմադ Ալի փաշայի թարգմանիչը, առաջին խորհրդականը, պաշտոնական ներկայացուցիչը, առևտրի և արտաքին գործերի նախարարը։ Տասնամյակների ընթացքում Պողոս Բեկը դառնում է Եգիպտոսի առաջատար պետական և քաղաքական գործիչներից մեկը։
Պողոս Յուսուֆյանը նաև համարվում է առաջին քրիստոնյան, ով Օսմանյան Եգիպտոսում ստացել է բեյի տիտղոս։


== Գրականություն ==
Թոփուզյան Հ., Եգիպտոսի հայկական գաղութի պատմություն (1805-1952), Երևան, 1978։


== Ծանոթագրություններ ==
Բևերլի Քլիրի

Բևերլի Քլիրի (անգլ.՝ Beverly Cleary), ծննդյամբ՝ Բևերլի Էթլի Բան (անգլ.՝ Beverly Atlee Bunn, ապրիլի 12, 1916(1916-04-12), McMinnville, Յամհիլ շրջան, Օրեգոն - մարտի 25, 2021(2021-03-25), Քարմել բայ Սի, Կալիֆոռնիա), ամերիկացի մանկագիր, 30 գրքերի հեղինակ այնպիսի հերոսների արկածների մասին, ինչպիսիք են Հենրի Հագինսը, Ռիբզին, Բեատրիս Քվիմբին և նրա քույրը՝ Ռամոնան, ինչպես նաև մկնիկ Ռալֆը։ Երեխաների և դեռահասների համար գրականության ժանրում բազմաթիվ մրցանակների դափնեկիր։ Ըստ նրա գրքերից մեկի՝ նկարահանվել է «Ռամոնա և Բիզուս» ֆիլմը։


== Կենսագրություն ==
Ծնվել է Օրեգոն նահանգի Մակմինվիլ քաղաքում։ Մանկությունն անցկացրել է Յամհիլե (Օրեգոն) ֆերմայում։ Թեպետ գյուղն այնքան փոքր էր, որ նույնիսկ գրադարան չկար, սակայն նա սիրել է գրքեր կարդալ, հատկապես, որ նրա մայրն աշխատել է Օրեգոն նահանգի գրադարանում և մշտապես նրան բերել է կարդալու նոր գրքեր։
Երբ նա 6 տարեկան էր, ընտանիքը թողել է ֆերման և տեղափոխվել է Պորտլենդ քաղաք, որտեղ սովորել է տեղի դպրոցում։ Քաղաքում հաճախ է  հիվանդացել։ Դպրոցում հանձնարարված գրականությունը ի տարբերություն նրա սիրած մանկական գրքերի՝ սկզբում հիասթափեցրելէ նրան, սակայն 3-րդ դասարանում նորից սիրել է ընթերցանությունը։ Կրտսեր դասարաններում նրա սիրած գիրքը Քերոլ Ուոթսոն Ռենկինի «Խատուտիկների քոթեջ»-ն էր։
1934 թվականին՝ 18 տարեկան հասակում, տեղափոխվել է Կալիֆոռնիա նահանգի Օնտարիո քաղաք, որտեղ ընդունվել է Չեֆի քոլեջը (en:Chaffey College)։ Ուսուցմանը զուգահեռ աշխատել է որպես գրադարանավարի ընթերակա։ Քանի որ Մեծ ճգնաժամի տարիներին քոլեջում սովորելու գումարը նրա համար շատ էական է արժեցել, Քլիրին մասնակից է դարձել համալսարանական «Համագործակցություն կրթության ոլորտում» (cooperative education program) ծրագրին, որպեսզի սկսի գումար վաստակել։ Մի անգամ ճաշի ընդմիջման ժամանակ ծանոթացել է Քլարենս Քլիրի հետ, ում հետ 1940 թվականին ամուսնացել է։
1938 թվականին Կալիֆոռնիայի համալսարանում (Բերկլի) «անգլերենի» մասնագիտացմամբ բակալավրի աստիճան ստանալով՝ ուսումը շարունակել է Վաշինգտոնի համալսարանի (Սիեթլի) գրադարանային գործ դպրոցում։ 1939 թվականին ստանալով գրադարանային գործի մասնագետի աստիճան՝ աշխատանքի է ընդունվել Վաշինգտոն նահանգի Յակիմա քաղաքում։ Ավելի ուշ նրա մոտ սկսել է հասունանալ մանկական գրքեր գրելու միտքը։ Նրա առաջին գիրքը՝ «Հենրի Հագինսը», հրատարկվել է 1950 թվականին։ Դրանում պատմվում էր Պորտլենդ քաղաքի Քլիքիթաթ փողոցում (իրական փողոցի անվանումը, որտեղ մանուկ հասակում ապրել է Բևերլին) բնակվող տղայի, նրա շան և ընկերների մասին։ Ինչպես ավելի ուշ ասել է Քլիրին, այս գրքի բոլոր բնավորությունները ընդօրինակել է իրական երեխաներից, և՛ նրանցից, որոնց գիտեր մանկուց, և՛ նրանցից, որոնց հետ ծանոթացել է գրադարանավար աշխատելիս։
1955 թվականին հրատարակել է Քվիմբիի երկու քույրերի՝ «Ռամոնա և Բիզուս»-ի կյանքի մասին գրքերից առաջինը ( քույրերը ավելի վաղ հաճախ են հիշատակվել Հենրի Հագինսի մասին գրքերում)։
Ավելի ուշ դարձել է հաջողակ մանկագիր, հրատարակել է մոտ 30 գիրք (այդ թվում՝ 2 ինքնակենսագրական)՝ միաժամանակ շարունակելով աշխատանքը որպես գրադարանավար։
Ամուսնու ծնողները հավանություն չեն տվել նրանց ամուսնությունը, քանի որ նա կաթոլիկ էր, իսկ ամուսինը՝ երիցական։ Ամուսնությունից ծնվել են երկվորյակներ՝ քույր և եղբայր։


== Մատենագրություն ==


== Ծանոթագրություններ ==
Կազալմաջորե

Կազալմաջորե (իտալերեն՝ Casalmaggiore), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 14 222 մարդ, բնակչության խտությունը 219 մարդ/կմ²։ Տարածքը գրավում է 63 կմ²։ Էլեկտրոնային փոստ՝ 26041: Հեռախոսային կոդ՝ 0375:
Բնակավայրի հովանավորը Սուրբ Կառլն է։ Նրա տոնը նշվում է ամեն տարի նոյեմբերի 4-ին։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Մյուրա (Կանտալի գավառ)

Մյուրա (ֆր.՝ Murat), համայնք Ֆրանսիայի Օվերն մարզի Կանտալ գավառում։
Բնակչությունը 2014 թվականի դրությամբ կազմում է 2116 մարդ, բնակչության խտությունը` 104.44 մարդ/կմ²։ Բնակավայրը զբաղեցնում է 20.26 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1219 աշխատունակ (15-64 տարեկան)  բնակիչ, որոնցից ակտիվ էին 859-ը, իսկ ոչ ակտիվները` 360։ Ակտիվության ցուցանիշը կազմում է 70,5 %։ 859 աշխատունակ մարդկանցից աշխատել է 793 անձ (398 տղամարդ և 395 կին)։ Գործազուրկ են եղել 66 անձ (30 տղամարդ և 36 կին)։ 360 անաշխատունակներից 98-ը եղել են աշակերտներ կամ ուսանողներ, 162-ը` թոշակառուներ, իսկ 100-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիսենտե դել Բոսկե

Վիսենտե դել Բոսկե Գոնսալես ( իսպ.Vicente del Bosque González, դեկտեմբերի 23, 1950(1950-12-23), Սալամանկա, Կաստիլիա և Լեոն, Իսպանիա), իսպանացի ֆուտբոլիստ և մարզիչ։ 2008-ից նա գլխավորում է Իսպանիայի ֆուտբոլի ազգային հավաքականը։ Աշխարհի և Եվրոպայի չեմպիոն։ Նա միակ մարզիչն է պատմության մեջ, ով կարողացել է նվաճել աշխարհի և Եվրոպայի, ինչպես նաև Չեմպիոնների լիգայի գավաթները։


== Ֆուտբոլիստի կարիերա ==
«Ռեալում» Վիսենտեն հայտնվել է 18 տարեկան հասակում, այն ժամանակ «Ռեալի» հայտնի ֆուտբոլիստ Սանտիագո Բեռնաբեուի օգնությամբ, սակայն «Ռեալի» առաջին թիմում հայտնվել է միայն 6 տարի հետո։ Վիսենտեն աչքի էր ընկնում հիանալի դրիբլինգով, անզիջողությամբ և գրեթե անսպառ էներգիայով։ Իր ամենահաջող հանդիպումը «Ռեալի» կազմում Վիսենտեն անցկացրել է 1977/78 մրցաշրջանում՝ «Բարսելոնայի» դեմ. այդ խաղում «Ռեալը» հաղթեց, իսկ դել Բոսկեն դարձավ հանդիպման իսկական հերոսը։ Իսպանիայի հավաքականում դել Բոսկեն այնքան էլ պահանջված խաղացող չի եղել և շատ հազվադեպ է հրավիրվել։ «Ռեալում» դել Բոսկեն վայելում էր խաղընկերների հարգանքը։ Սերն իր թիմի նկատմամբ լավ հարաբերություններ ստեղծեց նրա և թիմի ղեկավարների միջև, և հիմնականում դա պատճառ հանդիսացավ, որ 1984-ին նրան առաջարկեցին ստանձնել «Ռեալի» գլխավոր մարզչի պարտականությունը, և նա համաձայնեց։


== Արտաքին հղումներ ==
BDFutbol player profile
BDFutbol coach profile
National team data Archived 2010-06-23 at the Wayback Machine.


== Ծանոթագրություններ ==
Սիդամոն (Լիեդա)

Անվան այլ կիրառումների համար տե՛ս՝ Սիդամոն (այլ կիրառումներ)Սիդամոն (իսպ.՝ Sidamunt, կատ.՝ Sidamon), մունիցիպալիտետ Իսպանիայում։ Մտնում է Լիեդա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Պլա դ'Ուրժել շրջանում։ Նրա տարածքը զբաղեցնում է 8,1 կմ², իսկ բնակչությունը կազմում է 758 մարդ 2010 թվականի մարդահամարի տվյալների համաձայն։


== Գեղեցիկ վայրեր քաղաքից ==

		
		
		
		


== Աղբյուրներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բարվար (այլ կիրառումներ)

Բարվար, կարող է վերաբերել՝

Բարվար - գյուղ Արևմտյան Հայաստանում, Բիթլիսի վիլայեթի Շիրվանի գավառակում
Բարվար - լեռ Հայկական լեռնաշխարհում, Հայկական Տավրոս լեռնահամակարգում
Հուսահատ ռոմանտիկներ

«Հուսահատ ռոմանտիկներ» (անգլ.՝ Desperate Romantics), բրիտանական դրամատիկ սերիալ, որը նվիրված է պրեռաֆայելիտ նկարիչների կյանքին և ստեղծագործությանը։ Առաջին ցուցադրությունը իրականացվել է BBC Two հեռուստաալիքով 2009 թվականի հուլիսի 21-ից մինչև օգոստոսի 25-ը։ 


== Դիպաշար ==
Լոնդոն, 19-րդ դարի կեսեր։ Սկսնակ նկարիչներ Դանթե Գաբրիել Ռոսսետտին, Ուիլյամ Հոլման Հանտը, Ջոն Էվերեթ Միլլեն և լրագրող Ֆրեդ Ուոլթերսը կազմավորում են «Պրեռաֆայելիտների եղբայրություն» միավորումը, որը հակադրվում էր Գեղարվեստի թագավորական ակադեմիային։ Որպեսզի հասնեն հաջողությունների և ճանաչման, երիտասարդ գեղանկարիչները ունեն բարձր հասարակության օժանդակության կարիքը, ինչպիսին գտնում են հանձին Ջոն Ռասկինի։
Այդ ժամանակ Ֆրեդ Ուոլթերսն իր ընկերներին ծանոթացնում է Էլիզաբեթ Սիդալի՝ գլխարկների խանութի վաճառողուհու հետ, որն իդեալական ձևով համապատասխանում էր պրեռաֆայելիտների ապագա աշխատանքներում բնորդուհու դերին։ Ինքը Ֆրեդը համակրանք է զգում Լիզի հանդեպ, սակայն աղջիկը նախընտրությունը տալիս է խռովարար Ռոսսետտիին։
Ուիլյամ Հանտը հրավիրում է Էննի Միլլերին՝ կեցվածք ընդունելու իր նոր աշխատանքի համար, սիրահարվում է նրան և առաջարկություն անում։ Սակայն նկարիչն ստիպված է լինում մի քանի տարով մեկնել Պաղեստին՝ թողնելով Էննիին Ուոլթերսի խնամքի տակ։
Միլլեն իր «Օֆելյա» նկարի հաջողությունից հետո ստանում է Ռասկինի հովանավորության առաջարկը և հաճախ է այցելում նրա տուն, որտեղ մտերմանում է հովանավորի կնոջ՝ Էֆֆի Գրեյի հետ, որը դժգոհ էր ամուսնությունից և համակրում է երիտասարդ նկարչին։


== Ծանոթագրություններ ==


== Արտաքին հղումներ ==
«Հուսահատ ռոմանտիկներ»(անգլ.) ֆիլմը Internet Movie Database կայքում
«Հուսահատ ռոմանտիկներ»(անգլ.) BBC Two կայքում
The Pre-Raphaelite Online Resource Archived 2009-05-29 at the Wayback Machine. The largest online collection of Pre-Raphaelite art
Ծնելիսի (Բալթիի թեմ)

Ծնելիսի (վրաց.՝ წნელისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 10 կմ։


== Ծանոթագրություններ ==
Մենչուգովո

Մենչուգովո (ուկրաիներեն՝ Менчугове), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Մենչուգովո ավանում բնակվում էր 59 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բալատր

Բալատր (ֆր.՝  Balâtre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 83 մարդ, բնակչության խտությունը` 25.15 մարդ/կմ²։ Բնակավայրը զբաղեցնում է 3.3 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 50 կմ հարավ-արևելք։


== Բնակչություն ==


== Տնտեսություն ==
2010 թվականին կար 53 աշխատունակ (15-64 տարեկան) բնակիչ, որոնցից ակտիվ էին 37-ը, իսկ ոչ ակտիվները` 16։ Ակտիվության ցուցանիշը կազմում է 69,8 %։ 37 աշխատունակ մարդկանցից աշխատել է 33 անձ (21 տղամարդ և 12 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 4 եղել են աշակերտներ կամ ուսանողներ, 4-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վասցեկիվի

Վասցեկիվի (էստ․՝ Vastsekivi), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուստ-Աբական

Ուստ-Աբական (ռուս.՝ Усть-Абакан), քաղաքատիպ ավան Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2010 թվականին գրանցված տվյալներով կազմում էր 15822 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շաղկապ

Շաղկապ, նյութական իմաստից զուրկ, քերականական հարաբերություններ արտահայտող խոսքի մաս։ Արտահայտում է առարկաների, երևույթների միջև դրսևորվող համադասական հարաբերություներ։
Շաղկապներն իրար են կապում նախադասության համազոր և համադաս նախադասություններ, իսկ բարդ ստորադասական նախադասություններում՝ երկրորդական նախադասությունները գլխավորի և միմյանց հետ։


== Համադասական շաղկապներ ==
Համադասական շաղկապների դերը համադաս անդամների ու նախադասությունների կապակցումն է։ Այս շաղկապները կապակցում են նախադասության բազմակի անդամներ կամ համադաս նախադասություններ։Համադասական շաղկապներից են`և,ու,իսկ,բայց,ապա,սակայն։


== Ստորադասական շաղկապ ==
Այս շաղկապները բարդ ստորադասական նախադասության ստորադաս նախադասությունը կապակցում են գերադաս նախադասությանը՝ որ, թե, եթե, որպեսզի, որովհետև, թեև, թեկուզ, թեպետ, հենց որ, մինչ, մինչև, մինչդեռ, ուրեմն, քան և այլն։
Այն շաղկապները, որոնք ցույց են տալիս նախադասության արտահայտած մտքի եզրակացությունը, հետևությունը կամ հաստատումը, կոչվում են ամփոփիչ շաղկապներ։ Այսպես՝ լատիներեն՝ «Cogito ergo sum» արտահայտության մեջ «ergo» բառն այսպիսի շաղկապ է։


== Աղբյուրներ ==
Համազասպ Սիրեկանյան, Մարմարաշեն 2017, Խմբագրիչ


== Ծանոթագրություններ ==
.mz

.mz Մոզամբիկի վերին մակարդակի ազգային դոմենն է։


== Արտաքին հղումներ ==
IANA .mz whois տեղեկություն
Յանիբաևո (գյուղ, Զիանչուրինսկի շրջան)

Անվան այլ կիրառումների համար տե՛ս՝ ՅանիբաևոՅանիբաևո (ռուս.՝ Яныбаево, բաշկիրերեն՝ Яңыбай), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 669 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասին Ադլի

Յասին Ադլի (ֆր.՝ Yacine Adli, հուլիսի 29, 2000(2000-07-29), Vitry-sur-Seine), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բորդոյի կազմում։ Խաղում է հարձակվողական կիսապաշտպանի դիրքում։


== Ակումբային կարիերա ==


=== Պարի Սեն-Ժերմեն ===
Ադլին Պարի Սեն-Ժերմենի ակադեմիայի սան է։ 2017 թվականի հոկտեմբերին նա The Guardian-ի կողմից ընդգրկվեց աշխարհի 60 լավագույն երիտասարդ տաղանդների ցանկում։ Իր պրոֆեսիոնալ դեբյուտը նշեց 2018 թվականի մայիսի 19-ին՝ փոխարինելով Քրիստոֆեր Նկունկուին Կանի դեմ խաղում։ Իր առաջին մրցաշրջանում Ադլին ՊՍԺ-ի հետ հաղթեց Ֆրանսիայի առաջնությունը՝ ճանաչվելով ակումբի ակադեմիայի լավագույն ֆուտբոլիստ։ Իր պրոֆեսիոնալ պայմանագիրը ֆրանսիացին կնքեց հուլիսի 2-ին։ Պարի Սեն-Ժերմենի առաջին թիմի կազմում Ադլին անցկացրեց ընդամենը 1 հանդիպում։


=== Բորդո ===
2019 թվականի հունվարի 31-ին Ադլին 4.5 տարվա պայմանագիր կնքեց Բորդոյի հետ։ Ակումբը նրա համար վճարեց 5.5 միլիոն եվրո։ Իր դեբյուտը նշեց փետրվարի 17-ին՝ փոխարինման մտնելով Թուլուզի դեմ խաղում։ Առաջին հանդիպումը Բորդոյի մեկնարկային կազմում անցկացրեց մայիսի 12-ին՝ Լիլի դեմ խաղում։


== Միջազգային կարիերա ==
Ադլին ծնվել է Ֆրանսիայում և ունի ալժիրական արմատներ։ Այնուամենայնիվ, նա ներկայացրել է Ֆրանսիան տարբեր տարիքային երիտասարդական հավաքականներում։ 2017 թվականին Ադլին Ֆրանսիայի Մ17 հավաքականի կազմում մասնակցեց Եվրոպայի և աշխարհի առաջնություններին, սակայն երկու մրցաշարից էլ Ֆրանսիան դուրս մնաց՝ փլեյ-օֆֆում պարտվելով Իսպանիային։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ դառնալով 1 գոլային փոխանցման հեղինակ անցկացրած 3 հանդիպումներում, իսկ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։ 2019 թվականին Ադլին մասնակցեց աշխարհի Մ20 առաջնությանը՝ անցկացնելով 3 հանդիպում և դառնալով 1 գոլային փոխանցման հեղինակ։ Ֆրանսիան դուրս մնաց մրցաշարի 1/8 եզրափակչից՝ 2-3 հաշվով պարտվելով Միացյալ Նահանգներին։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 5-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Ֆրանսիայի առաջնություն․ 2017–18


=== Անհատական ===
ՊՍԺ-ի ակադեմիայի տարվա լավագույն ֆուտբոլիստ․ 2017


== Ծանոթագրություններ ==


== Արտաքին հղումներ ==
Ադլիի պաշտոնական Ինստագրամի էջը
Ադլին transfermarkt-ում
Ադլին soccerbase.com-ում
Ադլին WhoScored.com կայքում
Ադլին Բորդոյի պաշտոնական կայքում(չաշխատող հղում)
Ադլին Պարի Սեն-Ժերմենի պաշտոնական կայքում
Ադլին Լիգա 1-ի պաշտոնական կայքում Archived 2019-09-29 at the Wayback Machine.
Ադլին ՈՒԵՖԱ-ի պաշտոնական կայքում
Ադլին ՖԻՖԱ-ի պաշտոնական կայքում(չաշխատող հղում)
Ադլին Ֆրանսիայի ֆուտբոլի ֆեդերացիայի կայքում Archived 2019-10-13 at the Wayback Machine.
Նահապետ Արշակյան

Նահապետ Մաթևոսի Արշակյան (1994, ապրիլի 26, Հայաստան, Երևան) հայ աճպարար, իլյուզիոնիստ։ Հայաստանի իլյուզիոնիստների ասոցիացիայի նախագահ և Ռուսական իլյուզիոնիստների ասոցիացիայի (Russian Association of Magician) անդամ։


== Կենսագրություն ==
Նահապետ Արշակյանը ծնվել է 1994 թվականի ապրիլի 26-ին Հայաստանի Երևան քաղաքում։ Միջնակարգ կրթությունը ստացել է Միսաք Մանուշյանի անվան թիվ 48 հիմնական դպրոցում։ Սովորելուն զուգահեռ այդ տարիների ընթացքում հասցրել է ուսումնասիրել և դառնալ լավագույներից մեկը քանդակագործության և նկարչության ոլորտում։ Ինչից հետո կրթությունը շարունակել է Երևանի ինֆորմատիկայի պետական քոլեջում 2008-2012 թթ․։ 2012 թվականի հունիսի 19-ին զորակոչվել է ՀՀ Զինված Ուժեր։
2012 թվականի հունվարից սկսել է հետաքրքրվել աճպարարությամբ։ Սկզբնական շրջանում Նահապետը տարբեր աճպարարների դիտում էր միայն հեռուստացույցով։ Դա պայմանավորված էր նրանով, որ Հայաստանում արվեստի այդ ճյուղը զարգացած չէր։ Հետագայում գրանցելով առաջին հաջողությունները այդ ասպարեզում՝ որոշում է զարգացնել այն Հայաստանի սահմաններում ևս։ 2012 թվականի ապրիլի 1-ին արդեն իսկ ոլորտով հետաքրքրված անձանց միահամուռ ուժերով ստեղծվում է Հայ աճպարարների միությունը։ Նահապետը պրոֆեսսիոնալ աճպարար ճանաչվեց 2014 թվականին։ Իսկ ահա 2017 թվականին գրանցեց առաջին մեծ հաղթանակը միջազգային հարթակում։
2017 թվականի մարտի 19-ին Մոսկվայում մասնակցել է 21-րդ միջազգային չեմպիոնատին և հաղթել, միանգամից անդմակցելով հանրահայտ «Ռուսական իլյուզիոնիստների ասոցիացիա»-ին (Russian Association of Magician)։  Նահապետ Արշակյանը մասնագիտացած է «Close-up», «Stand up», «Mentalism»  և «Stage Magic» ժանրերում։ 
2018 թվականի ապրիլի 26 ին, իր ծննդյան օրը առաջի անգամ որոշում է կատարել է կյանքի համար վտանգավոր հնարք, և հենց նույն օրը իրականացնում։ Հնարքը, որը իրենից ներկայացնում էր ձեռնաշղթաներից ազատում տասը վայրկյանում, ամեն ձեռքը կապված տարբեր մեքենաներից։ Հնարքը անցնում է հաջող, որից հետո Նահապետը սկսում է օր ու գիշեր նոր ու նոր վտանգավոր հնարքներ մտածել ու կատարել ինչպիսիք են՝ կախված այրվող պարաններից ազատումը, զսպաշապիկից փախուստ, ձրկվել այրվող ձողից։ Իր կարիերայի ընթացքում մասնակցել է տարբեր հեռուստատեսային նախագծերի։ Հեղինակ է բազմաթիվ աճպարարական հնարքների։ 
2018 թվականի ձմռանը համագործակցում է «Շանթ» հեռուստաընկերության հետ և առաջին անգամ Հայաստանում մեկնարկում է ինքնատիպ ժամանցային ծրագիր, որը կոչվում է «Քո Երազանքը»։ Հաջողված և սիրված հեռուստանախագծից հետո Նահապետը բացահայտում է մի նոր հետաքրքրություն և սկսում է զբաղվել ֆիլմերի արտադրության ուսումնասիրությամբ։ 
2019 թվականին մասնակցում է Արմենիա հեռուստաընկերության «Երգիր թէ կարող ես» ծրագրի 2-րդ և 3-րդ եթերաշրջաններին։
Նահապետ Արշակյանը նշել է, որ․


== Պատկերասրահ ==

		


== Ծանոթագրություններ ==
Ժակարասի

Ժակարասի  (պորտ.՝ Jacaraci), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 13 214մարդ՝ 2006 թվականի տվյալներով։ Գրավում է 1241,918կմ2 տարածք։ Բնակչության խտությունը՝ 10,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.397.923,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.976,63 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,654 (տվյալները՝ ՄԱԿ-ի զարգացման ծրագրի)։
Չամլըջա

Չամլըջա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դմիտրովսկի շրջան (Օրյոլի մարզ)

Դմիտրովսկի շրջան (ռուս.՝ Дмитровский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Դմիտրովսկ։


== Աշխարհագրություն ==
Շրջանի տարածքի մակերեսը կազմում է 1249,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13624 մարդ։ Բնակչության խտությունը կազմում էր 10,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օբլիվսկի շրջան

Օբլիվսկի շրջան (ռուս.՝ Обливский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Օբլիվսկայա ստանիցան։ Տարածքը կազմում է 2013,5 կմ², բնակչությունը՝ 18,3 հզ. (2010 թվականի տվյալներով)։ Շրջանի մեջ է մտնում 7 գյուղական համայնք։